als_Latn dik_Latn sag_Latn
“Ka ministra të lidhur me krimin, emrat i bëjmë publikë së shpejti. Ka një ministër që ka 200 telefonata me kriminelë e me trafikantë të damkosur në vendin e tij”
“E vetmja mënyrë për të larguar Ilir Metën nga drejtimi i Kuvendit, është një revolucion demokratik paqësor”. Kështu u shpreh dje ish kryeministri Sali Berisha, në një prononcim për mediat, në një kohë kur paralelisht jashtë dyerve të Parlamentit zhvillohej protesta e radhës e opozitës. Berisha akuzoi deputetin socialist Mark Frroku dhe kryetarin e Kuvendit, Ilir Meta si të lidhur me krimin, ndaj, vijoi ai, është i rëndësishëm që njerëzit të vendosin për një revolucion demokratik paqësor. “Në histori ato kanë qenë lëvizjet më të suksesshme në Shqipëri dhe në Europë. Në besimin tim, asgjë nuk ka më të suksesshme se sa revolucionet demokratike paqësore”. “Mark Frroku është fytyra më e shëmtuar e këtyre lidhjeve. Është fytyra e këtij Parlamenti. Është fytyra e kësaj qeverie. Bosi i tij është Ilir Meta dhe dua t’u bëj edhe një herë apel qytetarëve shqiptarë, kurajës së tyre, përgjegjësisë së tyre, të vendosim ne për një revolucion paqesor, si rruga e vetme për të hapur horizontet e të ardhmes. Përveç një revolucioni demokratik paqësor, asgjë nuk do shkulë dot krimin që ka pushtuar Parlamentin, qeverinë dhe këtë administratë. Revolucioni demokratik paqësor është përgjigja qytetare jetike dhe vendimtare për sigurinë e çdo njëriu për mirëqënien, punësimin, dhe për të ecur të sigurtë drejt Evropës. Përndryshe, unë ju garantoj se Mark Frrokërit do shkojnë lart e më lart. Sot, në këtë kabinet, do të thoshte një i huaj, ka ministër që ka 200 telefonata me kriminelë e me trafikantë të damkosur në vendin e tij”, deklaroi lideri historik i demokratëve. Teksa akuzon mazhorancën se është e kapur nga krimi organizuar, Berisha rrëfen se një diplomat i huaj e ka informuar se një nga ministrat e qeverisë Rama ka komunikime konstante me persona me rekorde kriminale. Zgjidhjen për “Çështjen Doshi” Berisha e sheh tek një hetim ndërkombëtar dhe këtu ai sjell si shembull Shtetet e Bashkuara të Amerikës.
Cili është ministri zoti Berisha?
Çështë e vërteta në momentin e duhur do ta themi. Ne nuk ngurojmë por problemi kryesor është se sot për sot kreu i Parlamentit, Ilir Meta ka pushtuar kreun e Parlamentit dhe nuk bën detyrën më minimalë, që të paraqitet jo si personi i dytë por si një deputet i thjeshtë para hetuesit, para prokurorit.
Do ta vlerësonit kërkesën e ardhur nga një deputet gjerman për një dorëheqje të përkohshme të kryetarit të Parlamentit. A është kjo një zgjidhje?
Këto vendime i merr PD. Personalisht unë kam kërkuar që ditën e parë që Meta të shkojë i barabartë me deputetët e tjerë që s’kanë imunitet para Prokurorisë. Por Meta se bën këtë se ka frikë nga arrestimi. Meta është i tmerruar nga krimi. Shof njerëz që duan të bëjnë atë që s’janë e që thonë se për Metën nuk ka fakte por ai po bën veprime sikur është. Por veprimet sikur është i bën vetëm ai që është i zhytur. Nuk ka njëri me një koeficient intelektual, qoftë edhe minimal, që bën ato që bën Meta për të akuzuar veten e tij. Meta, është i përfshirë në skenar sepse e fshehu skenarin 6 muaj. Dua t’ju tregoj vetëm një ndodhi nga jeta ime politike. Më ka ardhur Dritan Prifti me video në zyrë dhe ai mendonte se ai do të më thyente për shkarkimin e tij, se kjo video do bënte skandalin. Cili ishte reagimi im? Reagimi im ishte një dhe vetëm një. Ik dhe çoje në Prokurori.
Por edhe zoti Rama duket se i ka thënë zotit Doshi të shkojë në Prokurori…
Jo është ndryshe. Zoti Rama ka ngarkuar si kryeprokuror Sajmir Tahirin. Ti themi gjërat siç janë. Zoti Rama caktoi kryetarin e PS për Tiranën për të hetuar çështjen. Kështuqë një zyrtar s’mund të ketë një përgjigje tjetër. E para, peng s’më merr dot, e dyta, nuk bllokoj kurrë hetimin. Pra, shko zotëri mere videon çoje në Prokurori. Kurse këta, Ilir Meta e mbajti 6 muaj. Po pse e mbajti? E mbajti sepse shpresoi se do mundte ose do eliminonte Tom Doshin ndërkohë ose do mund të fajësonte Sali Berishën në mënyrën më monstruoze për skenarin e tij, do mund të manipulonte dhe eliminonte çdo provë gjatë këtyre 6 muajve dhe të eleminonte dëshmitarët kyç dhe se do mund të transformonte skenarin e këtij krimi. Por dështoi me këto. Çfarë ndodhi mbrapa. Ky njëri të cilin skenari i tij kriminal e ka pushtuar në çdo qelizë të shpirtit të tij dhe nuk di se çfarë bën, doli një ditë dhe u tha shqiptarëve se nuk jap dorëheqjen për arsye se e kam dhënë një herë për Shkëlzenin. Unë nuk e kuptova se çfarë donte të thoshte ai me këtë. Do të thoshte se në video me të ishte edhe Shkëlzeni dhe se ky ishte bërë kurbani i Shkëlzenit dhe se Edi Rama apo Tom Doshi kishin ruajtur Shkëlzenin? Të gjitha këto, pasi kishte thirrur familjarët e Fufit dhe u kishte thënë se, pra vrasje ka dhe kjo nuk kishte diskutim për Ilir Metën por vrasje do ta bënte Sali Berisha. Pasi shtroi të gjitha variantet dhe pasi dështoi me këto variante, “fajin e ka Saliu”, “fajin e ka Shkëlzeni”, atëherë u tha se “nuk e kam mbajtur sekret për mua por e kam mbajtur sekret për Sali Berishën, sepse Tom Doshi nuk më ka akuzuar asnjëherë mua përveçse pas përjashtimit të tij nga grupi PS”. Pasi dështoi edhe me këtë turp të tij atëherë kërkoi baba Takun, torbën e tij të zezë me të cilën ai mban kokainën e Gëzim Çelës, dhuratën që Gëzim Çela ka për bosin e tij Ilir Meta dhe Spartak Ngjela. Shëtiste ish xhelati i qytetarëve shqiptarë gjatë diktaturës Spartak Braho, në emër të Ilir Metës si një pengmarrës dhe mendonte se në torbën e tij të zezë do mund të fshihte skenarin e tij makabër. E dërgoi në Hanover për Tonin e LSI, të cilin çifti Meta “nuk e njihte”, paçka se e ka pasur një nga më të afërtit. i rikujtoj çiftit se ai para se të vite tek at aka qënë shofer i Tan Avllait. Shko pyete Tan Leprin për të. Shkoni lexoni historitë e guroreve pas Dajtit, të gjitha të denoncuara nga opozita e asaj kohe. Pastaj shkoi në Milano me Vasilin (Petrit) dhe një tjetër në incognito. Një njëri pra që bën gjithçka, kapet pas cdo fije bari. E dini e dini cili është variant fundit? Variant i tij i fundit është se ky është një skenar i huaj. Nxorri dje në Opinion zëdhënësin e tij, papagallin e tij të vetëm. Për hir të së vërtetës në meritën e tyre, analistët në tërësi janë rezervuar për të bërë avokatinë e asaj që nuk mund të bëhet. Por i ka ngelur vetëm një. I ka ngelur papagalli i tij që e paguan këtu. Dhe ai tha se ky është skenar i huaj, kur flasim mençurira, na del skenar i huaj. Pra të gjitha këto ja kanë bërë të huajt Ilir Metës. Pra Tom Doshin e kanë bindur të huajt për ta akuzuar, e kanë bindur edhe Durim Bamin që të dëshmojë para kameras, të huajt pra kanë ardhur dhe kanë bërë dy atentate ndaj Bamit dhe Tonit, të huajt janë ata të cilët e bllokuan 6 muaj për ta çuar në Prokurori. Të huajt janë ata të cilët e çuan Ilir Metën tek Fufi për tu thënë se, dhe me këtë ka bërë një akt makabër në këtë rast, u ka thënë se vëllain tuaj do ta vrasi Sali Berisha.
Dje keni patur një takim me ambasadorin amerikan. A e mbështet ai kauzën tuaj?
Kauzën e dekriminalizimit e mbështet në mënyrën më të fuqishme çdo partner i këtij vendi. Por në mënyrë absoliute dekriminalizimin do ta bëjnë vetëm qytetarët shqiptarë. Vetëm ata janë që do të krrejnë krimin nga ky tempull, që do i kthejnë tempullin qytetarëve. Duhet ta kemi të qartë se në qoftë se qytetarët nuk marrin në dorë përgjegjësitë e tyre, në një revolucion demokratik paqësor të pamposhtur, krimi do gllabërojë çdo ditë qenien, sigurinë, të ardhmen e tyre.
A jeni i gatshëm ta drejtoni ju këtë revolucion?
Unë jam ish kryeministri dhe ish kryetari i PD. Absolutisht unë jam i gatshëm të jem vetëm njëri prej atyre qytetarëve aty. Tani opozita ka udhëheqjen e vet. Unë them atë që ndjej
Mendoni se një hetim ndërkombëtar do të ishte më i besueshëm për çështjen “Doshi”?
Absolutisht e kemi kërkuar dhe do të kërkojmë. Dhe pa një hetim ndërkombëtar ajo çështje nuk mund të zgjidhet. Ai (ambasadori amerikan) foli për qeverinë e tij dhe është në praktikën e tyre por në vendin e tij, vendi i cili ka institucionin e akuzës, do të thosha më të konsoliduarin, vendi i cili në 200 vite me një Kushtetutë monument i kushtetutshmërisë në botë, me një ndarje pushtetesh “check and balance” më të kosnoliduarin, vendi i vetëm në dijeninë time që arrin të hetojë njëriun më të fuqishëm në botë që është Presidenti i SHBA në detyrë, kur vjen puna në këtë moment ky vend nuk e bën me prokurorin e përgjithshëm. Jo se prokurori nuk ka munndësi ta bëj, jo se ai nuk ka integritet, jo se ai nuk është i betuar në Kushtëtutë por se ai process me prokurorin e përgjithshëm të emëruar nga ai President nuk është i besueshëm. Dhe ndaj në atë vend të madh kanë krijuar prokurorin special me ligj të veçantë, me staf të veçantë, me buxhet të veçant për çdo rast për të hetuar, por këtu hetimi kap të gjithë kokën, ndaj dhe këtu është jetik një hetim ndërkombëtar sikundër është jetik që qytetarët të marrin në dorë të gjithë përgjegjësitë e tyre për të nxjerrë nga parlamenti dh institucionet, krimin, Mar Frrokët, të cilët janë deri në krye të piramidës.
Po për 21 Janarin?
21 janari ishte sulm ndaj institucioneve kushtetuese dhe u përgjigj kushtetueshmërisht Garda e Republikës.
Brenda grupi parlamentar të PD dhe opozitës a ka persona të inkriminuar?
Në dijeninë time, në mënyrë absolute nuk njoh një. Megjithatë ftoj mediat ftoj ata të cilët kanë dijeninë më të vogël që t’i botojnë dhe të provohet nëse kreu i PD dhe udhëheqja e saj do t’i qëndrojnë zimit që kanë marrë para jush se do bëjnë një hetim të përgjithshëm për çdo eksponent të tyre.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn